Ítalska knattspyrnuliðið Roma, undir stjórn Jose Morinho, vann í gær sinn fyrsta titil í 14 ár þegar liðið varð Sambandsdeildarmeistari.
Roma mætti hollenska liðinu Feyenoord í úrslitaleik Sambandsdeildar Evrópu sem fór í fyrtsa sinn fram á þessari leiktíð. Eina mark leiksins kom á 32. mínútu en það skoraði Niccolo Zaniolo og lokatölur 1-0 Roma í vil. Liðið er því fyrst allra til að hampa Sambandsdeildarbikarnum og Morinho, þjálfari liðsins, varð þar með fyrsti þjálfarinn til að vinna alla Evrópubikarana í sem í boði eru, Meistaradeildina, Evrópudeildina og nú Sambandsdeildina.
Það var hart barist í leikjum gærdagsins í 32 liða úrslitum Mjólkurbikars karla í fótbolta. Í Garðabæ var úrvalsdeildarslagur þar sem Stjarnan og KR áttust við. KR ingar unnu þar sannfærandi og öruggan 3-0 sigur. Hallur Hansson, Atli Sigurjónsson og Aron Þórður Albertsson skoruðu mörkin.
Sagði Pálmi Rafn Pálmason, fyrirliði KR. Í Keflavík var Suðurnesjaslagur Keflavíkur og Njarðvíkur. Njarðvíkingar, sem leika í 2. deild, gerðu sér lítið fyrir og unnu úrvalsdeildarlið Keflavíkur 4-1 og eru þar með komnir í 16-liða úrslit. Önnur úrslit gærkvöldsins urðu þau að FH vann Kára 3-0 og Fylkir skellti ÍBV 2-1. Í dag halda svo 32 liða úrslitin áfram með fjórum leikjum en Fram mætir Leikni, KA fær Reyni í heimsókn, Íslands- og bikarmeistarar Víkings heimsækja Hauka og klukkan 19:45 klárast svo 32-liða úrslitin með stórleik Breiðabliks og Vals en sá leikur verður í beinni á RÚV 2 og í kjölfarið, klukkan 21:35 er Bikarkvöld á dagskrá þar sem farið verður yfir leikina í 32-liða úrslitunum.
Valur og ÍBV mættust svo í þriðja leik úrslitaeinvígisins um Íslandsmeistaratitilinn í handbolta karla í gærkvöld. Staðan í einvíginu var jöfn, 1-1, fyrir leikinn. Mikil barátta var í leiknum allan tímann og Eyjamenn komust í góða stöðu í seinni hálfleik og voru fjórum mörkum yfir. Valsmenn söxuðu hins vegar á og enduðu á að vinna eins marks sigur, 31-30, eftir spennandi lokamínútu. Valur því kominn í kjörstöðu fyrir fjórða leikinn í úrslitarimmunni í eyjum á laugardaginn kemur.